כך למשל פותח גן החי (רחוב שרת 9) את שעריו ומזמין את הסטודנטים והסטודנטיות ללמוד באוויר הפתוח במרחב למידה נעים שהוכן במיוחד עבורם בשטח הגן או בחדר ההדרכה, שם קיימת גם אפשרות להצגת מצגת. לרשות הלומדים: עמדות להטענת מכשירים ניידים, אינטרנט אלחוטי ופינת קפה.
הלמידה בגן החי על בסיס מקום פנוי בתיאום מראש 03-7405500 אפשרית מעתה ועד ה-22.2.2020 בין השעות 17:00-9:00, בעלות 20 ₪ לכל התקופה (כלומר עד ה-22/2), בהצגת כרטיס סטודנט.
ראש העיר רמי גרינברג “לקראת תקופת המבחנים אנו מודעים לכך שיש סטודנטים וסטודנטיות שאין להם מקום שקט ונוח ללמידה ולכן קידמנו פתיחת מרחבים מתאימים שיאפשרו לסטודנטים ללמוד במקום נוח ונעים, כל אחד על פי העדפותיו וצרכיו. לראשונה מרחבים קיימים בעיר, כמו הספריות והגן חי, יתאימו עצמם לטובת הלומדים והלומדות ויספקו את התנאים המיטביים ללמידה מוצלחת באותו מרחב. אני מאחל לכל הסטודנטים והסטודנטיות הצלחה רבה במבחנים”.